Dudich Endre

A megismerés útvesztője

Kalandozás a filozofálás történetében

IV. Kitekintés kultúrkörünkön kívülre

IV/3 Taológiai szemelvények

Lao-ce (az Öreg Mester) evangéliuma

„Ha a bölcs hall a Tao-ról, szorgalmasan gyakorolja.

 Ha a tudós hall a Tao-ról, hiszi is, meg nem is.

Ha az okoskodó hall a Tao-ról, nevet rajta.”

(Tao te king, 41)

„Szavaimat könnyű megérteni és követni is.

Mégsem érti meg és követi azokat senki a világon.”

(Tao te king, 7O)

Bevezetés

A kínai gondolkodás bonyolult sokrétűségében a két fő vonulatnak a konfucianizmus és a taoizmus tekinthető.

Ezek kialakulása is, mint az emberiség annyi más kultúrvívmányáé, a Kr.e. VI. században kezdődött meg, a „Tavasz és Ősz” korszakában.

Ez Kínában a rabszolgatartó, de patriarkális társadalomból az európai feudalizmushoz hasonlító, de azzal mégsem teljesen azonos társadalmi rendbe való átmenet kora. Ennek során a gondolkodó emberek kételkedni kezdtek a személyes egy-isten Shang-ti-t fokozatosan felváltó személytelen Ég (Tian) gondviselésében, ezzel együtt az uralkodó és a családapa tekintélyében. Az arisztokratákkal szemben egy gazdag kereskedő és hivatalnok-réteg kialakulása kezdődött meg, amely később a mandarinok bürokratikus hierarchiájának kiépüléséhez vezetett.

Kung-fu-ce (a keresztény misszionáriusok latin átirásában: Konfuciusz) tana társadalmi erkölcsfilozófia, a tevékeny és odaadó szolgálat morálja, amely lényegében a hivatalnoki rend ideológiája lett (és ma újra az). A Mester, aki Kr. e. 551-ben született, maga is hivatalnok volt. Életrajzírói szerint az igazságügy-miniszterségig vitte, bár ezt a tisztséget nem sokáig töltötte be.

Alighanem ő az egyetlen hivatalnok a világon, akinek nem csak kötelezően szentélyeket emeltek, hanem hivatalosan, császári rendelettel istenné is nyilvánították – még pedig nem valamikor a középkorban, hanem Kr. u. 1906-ban!

Vele szemben Lao-ce (a név csak annyit jelent, hogy „Öreg Mester”) voltaképpen félig-meddig mítikus alak, akinek a legenda csodás születést és kétszáz-éves életet tulajdonít. Sőt, akárcsak a Buddha esetében, a legenda összesen 13 Lao-ce-ről tud!

A XVII. századig általánosan elfogadott nézet szerint Konfuciusz idősebb kortársa volt, a Tavasz és Ősz Korában. Azt is tudni vélték, hogy az ifjú Kung-fu-ce fel iskereste az öreg Lao-cét, amikor az udvari irattáros („a Titkok Őre”) volt. A későbbi kritika egyik iskolája szerint többszáz évvel később keletkezett a nevéhez fűződő könyv, a Tao te king, az „Út és Erény Könyve”, Kr.e. 4o3 és 221 között, a Háborúskodó Fejdelemségek Korában. A másik iskola még későbbre, Kr.e. 221 és Kr. u. 22O közé teszi a könyv összeállítását.

A három közül a legkorábbi esetben sem idősebb a taoizmus és a konfucianizmus a buddhizmusnál és a kisázsiai görög természetbölcselők tanainál.

A Tao-te-king 5000 irásjelből áll és 81 fejezetre oszlik. Ez a szent hármas számnak önmagával, és az eredménynek, a kilencnek, ismét önmagával való szorzata, a Szent Hármas Szorzat.

A Tao te king-en alapuló tanítás passzív erkölcsöt, a közügyektől való visszavonulást, a nem-cselekvés (pontosabban: a nem-cselekvéssel való cselekvés) dicséretét hirdeti, és igy tökéletes ellenpontja a konfucianizmusnak.

Maga a Tao jelentése eredetileg Út, de a könyvben többféle értelmezése is felismerhető:

(1)
Az ősi, differenciálatlan világállapot, a káosz: TTK 21, 25, 37, 42

(2)
 A Természet körmozgása: TTK 25, 4O

(3)
 Az Őselv (principium): TTK 14, 32 (amely későbbi materialista és idealista értelmezést egyaránt lehetővé tett)

(4)
Az ellentétek egysége: TTK 2

(5)
A Világtörvény (az indiai Dharma vagy a görög Logosz megfelelője)

A Tao-te-king a (nekilendülő) gyenge erejét állítja szembe az erős (hanyatlás előtt álló) gyengeségével (36, 76, 78) a nem-cselekvést (wu-wej) a tevékenységgel, amely a konfucianizmus kiindulópontja. És elvet minden szélsőséget (29).

A taoizmus fejleményei az európában dzsiu-dzsicu néven ismertté vált rou-su, a duojinsa (légzőgyakorlat) és a taicsi-csan (mélylégzés-gyakorlat lassú testmozgásokkal).

A taoizmusnak a későbbi századokban számos nevezetes mestere és ezek eltérő felfogásai szerint különböző iskolái alakultak ki, amelyek az „ösztönösen dialektikus materializmustól” a „személytelen spiritualista miszticizmusig” minden árnyalatot felöleltek,jelentős befolyásra és hírnévre téve szert. Ezek közé tartozik a (többek között) a „Pillangó álmáról” nevezetes Csuang-ci (Dzsuang dszi) is.

Nem sok értelme lenne kisérletet tenni ezek áttekintő bemutatására. Annyit azonban le kell szögeznünk, hogy míg a konfucianizmus az erős központi állam hivatalnokainak tevékeny cselekvésre és tekintélytiszteletre ösztönző, alapvetően közösségi ideológiája volt, a taoizmus minden változatában a családközpontú, patriarkális, „hagyni kell, majd kialakul” típusú, passzívitást erénynek tekintő, lényegében egyénközpontú (individualista) világszemlélet volt.

Ha jobban belegondolunk, ezek voltaképpen komplementer, egymást kiegészítő felfogások.

Harmadikként járult hozzájuk az Indiából behozott, de erőteljesen átszínezett buddhizmus. Ennek. a csan iskolájából alakult aztán ki Japánban a zen-buddhizmus.

Mindháromból, mestereinek eredeti szándéka ellenére, később vallás lett, papsággal, szentélyekkel és szertartásrenddel.

Ennek tudatában már nem is igazán meglepő, hogy Kinában (de pl. Vietnamban is) számos olyan templommal / szentéllyel (tan) találkozhatunk, amelyeknek oltárán három szobor van: Lao-ce, Kung-ce és a Buddha. A változatosság finom árnyalatai abban lelhetők fel, hogy a három közül melyik van a középső, kiemelt helyen.

Ezekután a legcélszerűbbnek látszik, ha magának a Tao-te-king-nek a szövegét hagyjuk önmagáért beszélni, a tisztelt olvasóra bízva a szemelvények értelmezését. Sajnos azonban, még ez sem olyan egyszerű. Ugyanis a szöveg (nyilván szándékosan) „többrétegű”, sokféle magyarázatra (és félremagyarázásra) adva lehetőséget.

A könyvnek számos európai nyelvű fordítása született. A magyar változatok közül Weöres Sándor verses fordítását vettem alapul. Több helyen azonban eltértem annak szövegétől, egyrészt Tőkei László szöveghűségre törekvő prózafordítása alapján (amelyből maga a Weöres Sándor is dolgozott), másrészt pedig egy mai kínai kutató, Ren jiyu által készített és magyarázott angol szöveg tekintetbe vételével. Végül J. Evola filozofikusan „értelmező” olasz fordításának magyar változatát (Franco de Fraxino) is figyelembe vettem.

A kínai tudós által készített angol fordítást azért tartom fontosnak, mert az elkerülhetetlen fogalmi félreértéseknek és zavaroknak a „másik oldalról” való megvilágítását vélem megtalálhatni benne, még a „hivatalos” dialektikus és történelmi materializmus nyilvánvaló befolyása ellenére is.

Manapság a Tao is divatban van Európában. Magyar fordításban is megjelent pl. „Micimackó és a Tao”, sőt „Malacka és a Tao” is (Benjamin Hoff tollából). Ezek, a látszat ellenére, nem csak szórakoztató, hanem valóban filozófikus művek.

Külön felhívom a figyelmet Tábori László „Tao és a kereszténység” c. könyvére (1998).


Szemelvények a Tao-te-king-ből

1

A Tao, mely szóba fogható, nem az öröktől való.

A név, mely megnevezhető, nem az örök név.

A megnevezetlen: Ég és Föld alapja;

A megnevezett: minden dolgok gyökere.

Ezért

A Tao finomságai forma-nélküliségeik révén foghatók fel,

A dolgok körvonalai viszont formájuk révén láthatók.

E kettő mögött közös a forrás.

2

Lét és nemlét szüli egymást,

Nehéz és könnyű megalkotja egymást…

Ezért

A bölcs nem-cselekvéssel (wu-wej) intézi az ügyeket,

Semmit se szólva tanít.

4

A Tao láthatatlan, de hasznossága kimeríthetetlen,

És mélységes, mint mindennek az őse.

Nincs formája vagy képe, mégis létezik.

Én nem tudom, ki a szülője,

(csak azt, hogy) az Úr előtt jelent meg.

8

A legfőbb jó a vízhez hasonló.

Mindenkinek hasznos, de nem harcos;

Az alantasban is jelenlevő.

A víz áll legközelebb a Tao-hoz.

9

A munkát elvégezvén visszavonulni:

Ez az égi bölcseség, a Tao.

10

Nőni és gyarapodni hagyni,

Létrehozni és nem birtokolni,

Előmozdítani, de elismerést nem várni,

Vezetni, de nem hatalmaskodni:

Ez a legnagyobb Té (Erény).

11

Harminc küllő egyesül egy kerékagyban

De abban üresség (wu) van: a kerék ezért használható.

A létezés előnye teljesen a nemlétezésen nyugszik.

13

A nagy bajom oka az, hogy testem van.

Ha nincs testem, ugyan mi bajom lehet?

14

Ránézel, de nem látod: ezért a neve alaktalan.

Hallgatod, de nem hallod: ezért a neve hangtalan.

Megragadnád, de meg nem foghatod: ezért a neve

megfoghatatlan.

16

Mindent tégy meg, hogy kiüresítsd a szived.

Ragaszkodj a lélek nyugalmához.

Minden növekszik a maga rendjén,

Az örök áramlásban körbe-halad.

Minden ezernyi változatban virágzik,

De minden vissza is tér a gyökeréhez.

E visszatérés megnyugvást jelent,

És a sorshoz való megtérésnek nevezik.

A sorshoz való megtérés az örök,

És az Örök ismerete a megvilágosodás.

Az Örök nem-tudása vakság, mely katasztrófához vezet.

Csak az Örök ismeretében foghat át mindent az ember,

És csak mindent átfogva lehet igazságos..

Ha igazságos vagy, mindent átfogsz az Ég alatt.

Mindent átfogva az Ég alatt, egy lehetsz a Természettel.

Ha egy vagy a Természettel, összhangban vagy a Tao-val.

A Tao-val való összhang örökkévaló:

És életed mentes lehet minden veszélytől

18

Amikor eltértek a nagy Tao-tól,

Megjelent a Jóakarat és Méltányosság tana.

Amikor megjelenik a Tudás és a Bölcseség,

Felüti fejét a képmutatás is…

Amikor zavaros az ország,

Megjelennek a lojális miniszterek.

2O

Hagyj fel a tanulással, és nem fogod megbánni…

Mindenkinek van valami tehetsége,

Egyedül én vagyok bunkó és tehetségtelen.

Egyedül én vagyok más, mint az emberek,

Éspedig azért, mert megszereztem a Tao-t.

21

A nagy Té (Erény) tartalma összecseng a Tao-val.

A Tao-nak mondott dolognak nincs határozott formája,

Homályos és megfoghatatlan, de kép jelenik meg benne.

Homályos és megfoghatatlan, de a Való létezik benne.

Mélységes és sötét,

Mégis tartalmazza finom lényeget (a lélegzetet),

De nagyon konkrét és nagyon valós.

Az engedékeny egész marad,

A görbe kiegyenesül,

Az üres megtelik,

Az elvénhedt megújul,

A kevés tudás kiegészül,

A sok tudás megzavar…

(A bölcs) nem indul küzdelembe,

éppen ezért senki sem versenyezhet vele.

23

Aki a Tao-t keresi, azonosul vele.

Aki a Té-t keresi, azonosul vele.

25

Volt valami tagolatlan és mégis teljes,

Ami az Égnél és a Földnél előbb létezett.

Hangtalan és alaktalan, semmi külsőtől sem függ,

Szakadatlan körmozgásban működik.

Minden lény gyökerének (anyjának) tekinthető az Ég alatt.

Nevét nem ismerem, és Tao-nak nevezem.

Más néven, pontatlanul Nagynak nevezem.

A Nagy mozog, mozogva távolodik,

Majd visszatér a kiindulóponthoz.

Ezért a Nagy a Tao, az Ég, a Föld, és az Ember is az.

Négy nagy dolog van a világon,

És az Ember ezek egyike.

Az Ember a Föld útját járja,

A Föld az Ég útját járja,

Az Ég a Tao útját járja,

A Tao pedig a maga útját járja.

32

A Tao mindörökre névtelen.

Az egyszerűség kicsinynek tűnik,

De semminél sem alábbvaló az ég alatt.

Az ég alatt mindent magába ölel a Tao,

Miként minden patak és folyó végül a tengerbe ömlik.

33

Ai ismer másokat: okos.

Aki ismeri önmagát: megvilágosodott.

Aki másokat legyőz: erős.

Aki önmagát legyőzi: hős.

Aki testileg meghal, de megőrzi a Tao-t,

Hosszú életet fog élvezni.

34

A nagy Tao olyan, mint a kiáradt folyó.

Mehet jobbra is, balra is.

Minden általa létezik, de semmibe sem avatkozik be.

Ha bevégezte művét, nem tudhatjuk érdemét.

Mindent védelmez és táplál, de semmin sem uralkodik.

Soha sincsen vágya, ezért a neve: kicsiny.

Minden visszatér hozzá, mégsem hatalmaskodik,

Ezért a neve: Nagy.

És éppen azáltal válik naggyá, hogy nem kiván nagy lenni.

36

A gyenge legyőzi az erőset, a puha a keményet.

37

A Tao állandóan tétlen, mégis mindent végbevisz.

A névtelen egyszerűség nem más, mint a vágyak kiirtása.

A vágyak kiirtása pedig lelki békéhez vezet.

Igy beáll a világ természetes egyensúlya.

38

A felsőbbrendű Té nem erényeskedik, ezért valóban erényes.

A felsőbbrendű erény nem tesz semmit, hogy megmutassa magát,

És nincs is erre szüksége.

Csak ha elvész a Tao, jelenik meg az Erkölcs;

Csak ha elvész az Erkölcs, jelenik meg a Jóindulat;

Csak ha elvész a Jóindulat, jelenik meg az Igazságosság;

Csak ha elvész az Igazságosság, jelenik meg a Tulajdon.

Ez pedig valójában a lojalitás és a hűség hiánya, a zűrzavar kezdete.

Ezért az igaz ember a gyümölccsel törődik, nem a virággal

(A valósággal, nem a látszattal).

4O

Önmagába visszatérés a Tao mozgása

Gyengeség a Tao sajátossága.

Az Ég alatt minden (látható) konkrét létezőktől ered,

De a létezők összessége a (láthatatlan) nemlétből jön létre.

41

Ha a bölcs hall a Tao-ról, szorgalmasan gyakorolja azt.

Ha tudós hall a Tao-ról, hiszi is, meg nem is.

Ha az okoskodó hall a Tao-ról, nevet rajta.

…

A Tao rejtett és névtelen.

Egyedül a Tao avat be és teljesít ki minden lényt.

42

A Tao szüli az Egyet,

Az Egy ellentétes Kettőre hasad,

A Kettő szüli a Hármat,

Az pedig a létezők sokaságát.

A létezők sokasága mind tartalmazza a jint és a jangot,

Mint ellentétes erőket,

Amelyek viszont harmónikusan egyesülnek

Az életlehelletben (csi).

43

Ami a legpuhább az Ég alatt, áthatol azon, ami a legkeményebb.

A láthatatlan erő behatol abba is, amin nincsen rés.

Ebből ismerhetem meg a semmit-tevés előnyét.

A nem-beszélés tanító erejéhez és a nem-cselekvés hasznához

Semmi sem fogható az Ég alatt.

45

A tökéletes – tökéletlennek látszik,

De hasznossága páratlan.

A teli – üresnek látszik,

De hasznossága kifogyhatatlan.

A gyors járás legyőzi a hideget,

A mozdulatlanság pedig a hőséget.

48

Aki kitartó a tanulásban, napról-napra okosabb lesz.

Aki kitartó a Tao-ban, napról-napra oktalanabb lesz,

Mindaddig, amíg el em éri a nem-cselekvést.

Ez a nem-cselekvés mégis mindent végbevisz.

5O

Aki úrrá lesz az élet-vágyon,

Orrszarvútól, tigristől nem fél,

Sem csatában a fegyveres katonától…

Mert a halálnak nincs rajta hatalma.

51

A Tao hoz létre minden létezőt,

És az Erény táplálja őket.

…

Ezért kivétel nélkül minden létező tiszteli a Taó-t

és nagyrabecsüli az Erényt.

…

53

Ha van magamhoz való eszem, az országutat, a Nagy Taó-t követem,

És csak attól félek, hogy letérhetek róla.

Az országút szép sima, az emberek mégis inkább

A „rövidítő” ösvényeket választják,

…

pedig ez ellene van a józan észnek, a Tao-nak.

56

Aki tudja, az nem mondja;

Aki pedig mondja, az nem tudja.

57

Igy szólt a bölcs:

„Ha nem teszek semmit, az emberek önként alávetik magukat.

Ha veszteg maradok, az emberek maguktól rendesek lesznek.

Ha nem avatkozom be, az emberek meggazdagodnak

Ha nincsenek vágyaim, az emberek megmaradnak.

Eredeti egyszerűségükben.”

59

A nép kormányzására és az Ég szolgálatára

A legjobb dolog a tartózkodás elve.

Csakis így kerülhető el a kapkodás,

És érhető el gyors eredmény.

6O

A Tao-nak az államvezetésben való alkalmazása

Ártalmatlanná tudja tenni a rossz szellemeket.

62

A Tao a Mélység, amelyben minden rejtve van.

Hatékony és értékes a jók számára,

De a gonoszoknak is számolniuk kell vele.

63

Tekintsd a nem-cselekvést cselekvésnek,

A nem-törődést intézkedésnek,

És az íztelenséget íznek.

Mások ellenségeskedését mindig erénnyel viszonzom.

Minden nagy dolog az Ég alatt kicsinyből lett.

Ezért a bölcs sohasem cselekszik nagyot,

És éppen ezért visz végbe nagy dolgokat.

64

A bölcs vágya az, hogy ne legyen vágya.

Nem sóvárog ritkaságra.

Semmit sem tanulva tanul.

A természetes fejlődést segíti,

Erőszakkal meg nem töri.

65

Nehéz kormányozni az embereket, ha már túl sokat tudnak.

66

Aki uralkodni akar az embereken, szerényen szóljon.

Aki vezetni akarja az embereket, kerüljön mögéjük.

…

67

Mindenki tudja az Ég alatt: nagy az én Tao-m,

De nem olyan, mint egy konkrét létező.

Éppen mivel nagy, nem olyan mint egy konkrét létező.

Ha olyan lenne már régen kicsi lenne, elfogyott volna.

Három kincsemhez ragaszkodom:

-
az első a türelmesség,

-
a második a takarékosság,

-
a harmadik a tartózkodás.

Aki türelmes, lehet vitéz;

Aki takarékos, lehet bőkezű;

Aki tartózkodó, lehet uralkodó.

Vitézkedni türelmesség nélkül,

Adakozni takarékosság nélkül,

Uralkodni tartózkodás nélkül,

Csakis halállal végződhet.

7O

Szavaimat könnyű megérteni és követni is.

Mégsem érti meg és követi azokat senki az Ég alatt.

71

Tudni a nem-tudást: ez a legjobb az ember számára.

Aki úgy véli, hogy tud, pedig valójában nem tud, az beteg.

A betegség felismerése megóv a betegségtől.

A bölcs mentes a betegségtől, mert felismerte, hogy betegség,

És ezzel elhárította azt.

75

Aki nem becsüli saját életét, bölcsebb, mint aki túlbecsüli azt.

77

A bölcs alkot, de az eredményt nem tekinti sajátjának.

Érdemet szerez, de ebből nem húz hasznot,

Bölcseségét pedig nem fitogtatja.

78

A gyenge legyőzi az erőset, a puha a keményet.

Mindenki tudja ezt az Ég alatt,

De senki sem követi és gyakorolja.

81

Az őszinte szó nem szép, a szép szó pedig nem őszinte.

Az ékesszavú ember nem jó, a jó ember viszont nem ékesszavú.

Aki tud, nem fitogtatja tudását; aki ugyanis fitogtatja, tudatlan.

A bölcs semmit sem tart meg magának.

Azáltal jut nyereséghez, hogy segít másoknak,

Az által gazdagodik, hogy mindent másoknak ad.

Az Ég Tao-ja mindennek csak használ, semminek sem árt.

A bölcs Tao-ja az, hogy tetteiben senkivel sem kél versenyre.

<=>

1. melléklet

Szómagyarázat

Ce, ci, cö

Mester, tanító

Ce-zsan

természetes állapot

 C’u


könyörület, részvét, irgalom, „szeretet” 

Csan


elmélkedés (indiai dhjana, japán zen)

Csang


vezető, vezér

Cse


vágy, törekvés, akarás, tudás

Csi(1)


szellemi lélekzet (indiai prána)

(2)


energiaközpont az emberi testben (indiai csakra)

Csing


csíra, mag

Csu


úr, ura valaminek

Fan


ellentétesség

Hsziang

kép

Hszien

(szellemileg) halhatatlan

Hszinigazság,
bizalom

Hunlélek,

káosz

Jang


(sárkány) a pozitív (hím, férfi) principium (őselv)

Jin


(főnix)a negatív (nőstény, női) principium 

Jing


teljesség

Julét,


birtoklás

Ju-cui


bűn, vétek

Jung


hasznos, hasznosság

Ju-zsan

természetesség

Koán
meghökkentő (abszurd-groteszk)

példázat

Kuahexagramm (mágikus ábra)

Kung igazságosság, méltányosság, érdem

Lao 
öreg

Li
haszon

Ling(ön)tudat

Mingnév, hírnév

Nej-tanbelső (gyógy)szerek

Poa test szelleme

Po-hszing „az emberek”, a nép

Pu-hsziao oktalan, balga

Pu-jen szavak nélküli

Pu-sencsoda, megmagyarázhatatlan

Sanjóság

Sangmagas, nagy

Senszellem

Seng-zsenbölcs, reális ember

Si gyökér, kezdet, principium

Szeérdek, önzés

Taj-csi a legvégső Ok, a jin és jang egysége

 
 Tanszentély, templom

 
 Taoaz „Út”, a személytelen Őselv, 

stb.




 Ta-sunharmónia, összhang

 
 Té, Tö, Döaz „Erény”, a Tao 

megnyilvánulása,

Tianaz „Ég”, a szellemvilág

Tung 
 elegyengetni, azonosítani

Vaj-tan külső (gyógy)szerek

Wangfejedelmi személy (herceg, király)




Wan-wudolog, létező




Wej cselekvés, tett

Wu üresség, kiüresítettség




Wu-mingnévtelen, megnevezhetetlen




Wu-sinem-dolgoztatás

Wu-wej „nem-cselekvés”, tartózkodás a 

 


tevékenységtől

Zsenember, emberi, emberséges


2. melléklet

A kínai nyelv és a kínai írás

- A „mandarin” kínai nyelvben ( az irodalmi és birodalmi nyelvvé emelt pekingi nyelv-

járásban) 62 alaphang van. 

- Ezekből409 különböző szótag képezhető.

- Ezek viszont 4 különféle hanglejtés szerint ejthetők ki:

Sang P’ing,
a felső egyenletes


ma 1 anya

2. Hszia P’ing,
az alsó egyenletes

ma 2 ló

3. Sang,
az emelkedő



ma 3 kender

4. Cs’ü,
az elvégződő


ma 4 megsérteni

A legenda szerint a tust és az írást a mítikus „sárga császár” , Huang Di uralkodása 

idején találták fel (Kr. e. 2.697-2.597), tehát mintegy 4.5OO évvel ezelőtt. De még 

ebben az esetben sem régibb a sumérok és az egyiptomiak írásánál.

Azonban a jelenleg legrégibbnek ismert, irásjelekkel ékes csontleletek a rádiokarbon 

(C-14) kormeghatározások szerint a Kr. e. XVIII. századból származnak, tehát kb. 

9OO évvel fiatalabbak.

Ezek egyszerű piktogrammok (képirás-jelek), amelyeket később stilizáltak.
Pl:





nap





hegy (san)





középső (zsong)





kapu (men)

Végül 614 alapjel alakult ki, amelyek 1 – 18 (ecset)vonásból állhatnak.

Ezeket eredetileg fölülről lefelé oszlopba írták, azokat pedig jobbról balra sorakoztatták. Ma már gyakori a balról-jobbra sorbaírás és a sorok felülről lefelé egymás alá rendezése, mint az európai írásoknál. – További probléma, hogy több különböző latin betűs átírás is van.

Egyszerű példák Kombinációk

I
1
egy, „az, ami”„ami az ember fölött van”: Ég (tian 1)

Zsen
ember „a nap a fa alatt”:sötétség (jao)

Csi
1 asztal „a középső ország”: Kína (zsong guo)

T’u
3föld „nő + ló”: anya(ma 1)

Nü
1
nő
2
3O (harminc)

Kung
1
munka

2 bejárat
3 (három) kijárat

le





 kalapos nő = béke (an)

föl„északi székhely” = Beijing 

Mao haj
Magyarország (sun ja li)

Fu
4
apa

Shui
3
víz

„Dudich”
(du-di-chi)

Guo

ország

Ma

2
ló

Az írást a nagy birodalomalkotó császár, Csin Si Huang-ti (Kr. e. 221-210) egységesítette, némileg egyszerűsítve is azt.

Az ő nevéhez fűződik a Nagy Fal építésének megkezdése, a nagy könyvégetés, amely sok korábbi (főleg konfuciánus) könyvet megsemmisített, és az agyaghadsereg közé való temetkezés is Xian (Hszian) város mellett.

A kalligráfia (a szépírás) Kínában valódi művészetté fejlődött.

A papírkészítést Cai Lun találta fel Kr. u. 1o5-ben.

A papírpénzt Kr. u. 82O-ban vezették be.

A legrégibb nyomtatott könyv (falemezekkel) Kr. u. 867-ben készült. Egyébként úgy látszik, hogy a puskaport a Kr. u. VIII. században találták fel, és krónikák szerint – az európai közhiedelemmel ellentétben --már 1232-ben hadi célra is felhasználták.

?

3. melléklet

Kínai krónika

Kr. e.

2697.2597
a mítikus Huang Di császár kora (?) Újkőkorszak

2205.1766
a legendás Hia-dinasztia. A bronzkor kezdete

az első írásos csontok

1766.1112
a Csang-dinasztia

111.221
a Csou-dinasztia

775
 napfogyatkozás: a hiteles, írott kínai történelem kezdete

604
 Lao-ce születése a hagyomány szerint

551
Kung-fu-ce (Konfuciusz) születése

a „Hadakozó fejedelemségek” vaskora

a konfucianizmus és a taoizmus kifejlődése

221.206
 a Csin-dinasztia. Csin Si Huang-ti császár uralma.

a Nagy fal építésének megkezdése. Írásreform

206- Kr.u. 220a Han-dinasztia. 



a buddhizmus behozatala Ming-ti császár alatt (Kr.u.67)

105
a papír feltalálása

120
szülőhelyén templomot emelnek Kung-fu-cé-nek

III-V. század három államra szakadás, majd újraegyesülés

a Szuj-diasztia




a szépírásművészet (kalligráfia) kifejlődése




buddhista barlangtemplomok

555
minden tartományi székhelyen konfuciánus szentélyt kell építeni

 a T’ang dinasztia. Nagy parasztfelkelés

szoros kapcsolat az indiai buddhizmussal

VIII.sz. a puskapor feltalálása

az első falemezekről nyomtatott könyv

907.960 öt államra szakadás

a porcelán feltalálása

960.1279
a Szung-dinasztia. A konfucianizmus megújítása

a puskapor hadi célokra való felhasználása

1279.1368
a mongol Jüan—dinasztia

Marco Polo Kublaj kánnál

1368.1644
a Ming-dinasztia

a jezsuiták Kínában. M.Ricci a császár udvari csillagásza

1644.1911
a mandzsu Csing-dinasztia

1839-42az „ópiumháború”

1894.95
kínai-japán háború

1906
 Konfuciuszt az istenekkel egyenlővé nylvánítják

1911
Szun Jat-szen „polgári” köztársasága

1925
Csang Kaj-sek megalapítja a Nemzeti Pártot (Kuo-

mintang)

1931
Japán elfoglalja Mandzsúriát

Mao Ce-tung kínai tanácsköztársaságot alapít

1934Japán megtámadja Kínát

 1945a japánok kiüzése egyesült erővel

1949 okt.1 a Kínai Népköztársaság kikiáltása a „másik Kína” Taiwan (Formosa) szigetén

1964
a szovjet-kínai viszony megromlása

1966a „Nagy Proletár Kulturális Forradalom”

1968
a maoizmus Kis Piros Könyvének divathuláma 

Nyugateurópában

1976
Mao Ce-tung halála

1982 elsőbbséget a gazdasági fejlesztésnek

1991
vérfürdő a Mennyei Béke terén (Tian An-men)

1997
Hongkong visszatérése Kínához

1999 Makaó visszatérése Kínához

a Kínai Népköztársaság 50 éves jubileuma ?
4. melléklet

Kung-fu-ce húsz mondása

1.
Ne tégy olyat, amit nem szükséges tenned, és ne kívánj olyat, amit nem 

szükséges kivánnod. Ez teljesen elegendő.

2.
Tanulni és nem gondolkodni hiábavaló fáradság; gondolkodni és nem tanulni pedig 

veszedelmes.

3.
Sose búsuljatok azon, hogy az emberek nem ismernek benneteket. Azon búsuljatok, hogy ti nem ismeritek az embereket.

4.
Ne keseregj azon, hogy nincsen hivatalod. Inkább arra törekedj, hogy érdemes légy 

rá.

5.
Ne keseregj azon, hogy senki sem ismer. Inkább azon igyekezz, hogy hírnévre méltó 

légy.

6.
Akinek nincs hivatala, az ne foglalkozzék a kormányzás dolgaival.

7.
A nemes ember senkit sem emel hivatalba pusztán a szavai alapján, de a szavakat 

sem veti el az ember alapján.

8.
A néppel el lehet érni, hogy a helyes utat kövesse, de azt nem, hogy meg is értse azt.

9.
Az uralkodó lemodhat a fegyverekről, sőt az élelemről is, de a nép bizalmáról nem. Mert a halál elkerüllhetetlen, de ha a nép nem bízik benne, nem állhat fenn az ország.

10.
A jó kormányzáshoz miért kellene megölni bárkit is? Ha az uralkodó maga a jóra törekszik, akkor a nép is jó lesz. A nemes ember erénye olyan, akár a szél, a 

közönséges embereké pedig akár a fű. Ha fölötte fúj a szél, a fűnek meg kell 

hajolnia.

11.
Ha az uralkodó nem kapzsi, akkor akár jutalmat is igérhet érte, az emberek mégsem fognak lopni.

12.
A hadseregtől el lehet rabolni a vezérét, de még egy közembertől sem lehet elrabolni 

a jóra való szándékát.

13.
A rosszaságot igazságossággal, a jóságot pedig jósággal kell viszonozni.

14.
A tudottról tudni, hogy tudjuk, a nem-tudottról pedig tudni, hogy nem tudjuk: ez az 

igazi tudás.

15.
Aki ismeri az erényt, nem ér fel azzal, aki szereti is. Aki pedig szereti, nem ér fel 

azzal, aki gyönyörűségét is leli benne.

16.
Aki képes kijavítani hibáját, nem sújtja azt az Ég haragja.

17.
Aki az embereket nem tudja szolgálni, az hogyan tudná szolgálni a szellemeket?

18.
Aki még az életet sem ismeri, hogyan ismerhetné a halált?

19.
Aki megelégedett, azt gazdaggá teszi az Ég.

20.
Csupán a legbölcsebb és a legostobább ember nem változik.

?

Konfuciusz tanítása a hivatalnoki hierarchia hitvallása lett.


A Tao te king egy fejezete – ötféleképpen

1.
Tőkei Ferenc prózafordítása

21

A hatalmas erény (tö) formái csak a tao-nak vannak alárendelve. A tao maga, mint dolog, homályos és megfoghatatlan. Ó, megfogatatlan és homályos! De benne képek (hsziang) vannak. Ó, igen, homályos és megfoghatatlan! (De) benne dolgok vannak. Ó, átláthatatlan és sötét! (De) benne csírák (csing) vannak. Ezek a csírák nagyon igazak; benne van (tehát) az igazság (hszin). A régmúlt időktől mind a mai napig nem is veszett el a neve (ming), hanem minden dolog kezdetének jelölésére szolgál. Hogy honnan ismerem én minden dolog kezdetét? Éppen általa.

2.
Weöres Sándornak az előbbi alapján készült költői fordítása:
21

A hatalmas Erény változatai

az Utat követik.

AzÚt magában-véve

árny és köd.

Köd és árny,

hol képek rejlenek.

Mélység, köd,

hol magvak rejleek.

Létük: valóság,

belük: igazság.

Őskortól máig

nem kallódott el a neve:

általa megnevezhető 

mindennek kezdete.

Mindennek kezdetét

mint tudhatom?

Csupán vele.

3.
Várkonyi Nándor fordítása R. Wilhelm német szövegéből

21. Az üres szív

A nagy élet (Te) formája

teljesen az Értelmet (Tao) követi.

Az Értelem munkálja a dolgokat

láthatatlanul, megfoghatatlanul!

Felfoghatatlanul, láthatatlanul

vannak benne képek!

Láthatatlanul, felfoghatatlanul

vannak benne dolgok

Kifürkészhetetlenül, homályosan

van benne mag!

Ez a mag a valóság (igazság).

Benne van a hit.

Kezdettől fogva máig

nem nélkülözhető az ő neve,

hogy megértsük minden dolognak létrejöttét.

És honnan tudom én,

hogy minden dolog létrejötte ilyen természetű?

Éppen őáltala.

4.
Julius Evola olasz szövegéből magyarra fordította Franco de Fraxino

21

A nagy erény, amely megnyilvánul,

csupán a principium külsőlegessé válása,

de a principium szubsztanciája

differenciálatlan és megragadhatatlan;

mivel differenciálatlan és megragadhatatlan,

tartalazza a magvakat (az archetipusokat, a lények szeminális lehetőségeit, 

amelyek elpusztíthatatlan elemüket alotják: az ő egüket),

mivel rejtélyes és érthetetlen,

a principium tartalmazza az esszenciákat ( = a transzformált lényeket, a szellemeket),

mint olyan, ő a nagy valóság,

(minden lény) biztos székhelye.

Kezdettől fogva mostanáig nem változik a neve,

belőle jön (minden dolog) lelkesítő princípiuma.

Mi ennek a megismerésnek az alapja?

Ez.

5. Ren Jiyu (Ren Dzsiju) kínai filozófiatörténész angol fordítása (Peking 1993) alapján magyarította Dudich Endre.

21. fejezet

(Ebben a fejezetben Lao-ce a TAO jellemző tulajdonságait írja le. Alak és kép nélküli lévén, a TAO láthatatlan, de valóságosan létezik, és számtalan dolgot hoz létre).
A nagy De (erény, „virtus”) összhangban van a Tao-val.

A Tao-nak nevezett valaminek nincs meghatározott alakja.

Bár homályos és megfoghatatlan,

mégis képben jelenik meg.

Bár homályos és megfoghatatlan,

valóságosan létezik.

Bár mélységes és homályos,

mégis tartalmazza őt a szubtilis lehelet (csi, „éter).

Ez a lényeg (zsing, „essence”) vagy lehellet nagyon konkrét és nagyon valóságos.
Az ősidőktől mindmáig, neve nem kopott meg,

amely által megismerhetjük minden dolgok kezdetét.

Honnan tudom a kezdetüket?

Csakis általa (a Tao természete által).

----
